
EL  MASNOU 


ALCALDIA 


La  llarga  tradició  artística  de  la  nostra  Vila  ha  fet  que  actualment  disposem  d'una  extensa  col·lecció  d'obres  d'art  a 
la  nostra  Pinacoteca  Municipal. 

Gràcies  a  les  diverses  donacions,  algunes  d'elles  molt  importants,  la  pinacoteca  gaudeix  d'obres  de  pintors  de 
reconeguda  fama,  com  són,  entre  d'altres:  els  masnovins  Domenech  Farré  (1917-1962),  Miquel  Villà  (1901-1988)  i 
els  foranis  Josep  Cusachs  (18151-1  908),  Ramón  Padró  (1  848-1  91  5),  Rogelio  López  (1  882-1  955).  etc„  a  més  d'un 
clar  exponent  d'obres  de  pintors  contemporanis. 

Ara,  l'ajuntament,  amb  la  ferma  voluntat  de  mantenir  la  pinacoteca  en  unes  condicions  més  òptimes,  ha  signat  un 
conveni  amb  la  Caixa  de  Catalunya  que  ens  permetrà  l'adquisició  de  mobiliari  destinat  a  la  conservació  d'aquestes 
obres  i  dur  a  terme  ia  restauració  que  els  calgui. 

Casualment,  aquest  fet  coincideix  amb  la  rehabilitació  de  les  obres  de  la  Casa  de  Cultura,  edifici  singular  i 
emblemàtic  de  la  nostra  Vila  que  ha  acollit  fins  al  dia  d'avui  aquesta  col·lecció. 

En  una  època  moderna  com  la  que  vivim,  és  important  mantenir  tot  allò  que  és  representatiu  d'unes  arrels  i  una 
cultura  que  ens  són  tan  pròpies.  La  cultura  és  patrimoni  de  tots  i  res  ens  satisfà  més  que  treballar  per  mantenir-la  i 
posar-la  a  l'abast  de  tothom. 


Josep  Azuara 
Alcalde  de!  Masnou 


DADES  METEOROLÒGIQUES 

RESUM  DEL  TRIMESTRE 
JULIOL  -  AGOST  -  SETEMBRE  1 992 

Temperatura  màxima  més  alta;  33.3"  C  el  3  d'Agost  a  les  1  3,30  h. 

Temperatura  màxima  més  baixa:  20.9  C  el  5  de  Setembre  a  les  1  8,00  h. 

Temperatura  mínima  més  baixa:  1  4.9  C  el  29  de  Setembre  a  les  07,30  h. 

Temperatura  mínima  més  alta:  25.8  el  4  d'Agost  a  les  07,00  h. 


Mitjana  trimestral:  23.89"  C 

Precipitació  total  (trimestre):  1  65.4  l/m^ 

Dies  de  precipitació  apreciable:  1  5  dies 
Dies  de  precipitació  inapreciable;  7  dies 
Dies  de  tempesta:  1  0  dies 


FETS  DESTACATS  DEL  TRIMESTRE 


-  El  mes  de  Juliol  fou  un  dels  més  plujosos  dels  darrers  tres  anys  amb  una  precipitació  total  de  71.4  l/m2  i  8  dies  de 


precipitació. 


-Així  mateix  el  mes  de  Juliol  ha  estat  considerablement  més  fresc,  amb  una  mitjana  d'entre  0.5“  C  i  1“  C  més  fred  en 
la  mitjana  mensual  de  temperatures. 


-  El  dia  4  d'Agost  es  va  enregistrar  una  temperatura  mínima  extraordinàriament  elevada  (25.8"  C),  que  no  s'assolia. 


com  a  mínim,  en  els  darrers  quatre  anys. 


-  Del  24  de  Juliol  fins  el  9  d'Agost  (1  5  dies),  les  temperatures  màximes  no  van  baixar  dels  30°  C,  amb  un  màxim  de 
33.3°  C  el  dia  3  d'Agost. 

-  Cal  destacar  que  el  mes  de  Setembre,  com  el  de  Juliol,  ha  estat  més  fresc  en  relació  als  mesos  de  Setembre  dels 
darrers  quatre  anys,  doncs  la  màxima  extrema  ha  estat  de  27°  C,  mentre  que  els  altres  anys  superàven  els  28.5°  C. 


MARC  PROHOM  I  DURAN  (Col.laborador  de  TV  3) 


EL  MASNOU 

EL  RESPECTE  ÉS  LA  MILLOR  MANERA  DE  PRESERVAR  EL 
I  MEDI  AMBIENT,  QUE  ÉS  RESPONSABILITAT  DE  TOTS  | 

Els  vehicles  del  Parc  Municipal  circulen  amb 
un  carburant  vegetal  dins  una  experiència 
pilot  per  evitar  la  contaminació. 


L'empresa  Novamont,  del  grup  italià  Ferruzzi- 
Montedison,  la  distribuïdora  Caila  i  Parés  i  el  Departa¬ 
ment  d'Indústria  de  la  Generalitat  van  firmar  un  acord 
per  posar  en  marxa,  a  Catalunya,  una  experiència  pilot 
amb  un  carburant  vegetal,  anomenat  DIESEL-BI.  El 
Consell  Comarcal  del  Maresme  va  firmar  un  conveni 
marc  amb  l'Institut  Català  de  l'Energia  i  l'empresa  im¬ 
portadora  del  carburant  per  desenvolupar,  a  la  comarca, 
aquesta  experiència  pilot.  Els  primers  vehicles  que 
circulen  amb  el  DIESEL-BI  són  els  cotxes  del  parc 
municipal  de  la  nostra  vila.  La  Generalitat  va  escollir  el 
Maresme  per  fer  aquesta  prova  perquè  precisament  la 
Conselleria  d'Indústria  està  fent  un  estudi  a  la  comarca 
sobre  la  planificació  energètica  a  mitjà  i  llarg  termini. 

El  DIESEL-BI  està  elaborat  per  mitjà  de  la  reacció 
química  d'olis  vegetals  (soja,  colza  i  gira-sol)  i  el  seu 
principal  avantatge  ès  que  no  contamina  el  medi  am¬ 
bient  perquè  no  conté  sofre.  A  més,  aquest  combustible 
redueix  les  emissions  de  gasos  C02  a  l'atmosfera. 

•  Dades  de  la  platja 

Quantitats  de  brossa  recollida  a  la  platja: 

JUNY:  25.386  quilos  (Serveis  Municipals) 

AGOST:  451  quilos  (Confraria  de  Pescadors) 

33.640  quilos  (Serveis  Municipals) 

Programa  de  vigilància  i  informació  de  l'estat  de  les  platges  estiu  92  que  ha  fet  setmanalment  la  Conselleria  de 
Medi  Ambient  de  la  Generalitat; 

Qualificacions  de  les  platges  del  Masnou: 

-  les  2  estrelles  en  dues  ocasions. 

-  les  3  estrelles  en  nou  vegades. 

-  les  4  estrelles  en  dues  ocasions  més. 

•  Notícies  verdes 

Ja  han  començat  a  Mataró  les  obres  de  construcció  de  la  incineradora  més  ecològica  de  tot  l'estat.  Els  pobles  del 
Maresme  s'han  posat  d'acord  per  aconseguir  un  sistema  de  tractament  de  les  deixalles  urbanes  que  elimini  els  resi¬ 
dus,  faci  el  tractament  del  material  que  es  pot  reciclar  i  el  que  no  és  aprofitable  el  converteixi  en  electricitat  per  mitjà 
de  la  cremació.  El  pla  preveu  l'ampliació  de  l'actual  Planta  de  Tractament  de  Brossa  de  Mataró  i  les  noves  instal·la¬ 
cions  podrien  començar  a  funcionar  la  primavera  de  l'any  1  994. 

El  Consell  de  Direcció  de  la  Junta  de  Sanejament  ha  aprovat  el  projecte  de  "Desdoblament  del  Col·lector  d'aigües 
residuals  al  terme  del  Masnou". 


La  utilització  d’aquest  nou  carburant  no  implica  fer  cap 
canvi  en  els  motors  o  les  calderes  de  gas-oil  i  la  seva 
principal  aplicació  serà  en  els  mitjans  de  transport. 
L'Institut  Català  de  l'Energia  espera  avaluar  els  primers 
resultats  de  l'experiència  pilot  a  finals  d'any.  Actualment 
es  fan  proves  amb  el  DIESEL-BI  a  Àustria,  Alemanya, 
França,  Itàlia,  els  Estats  Units  i  Catalunya. 


*  Consells  verds 

-  el  lent  degoteig  d'una  aixeta  gasta  més  de  30  litres  d'aigua  en  un  dia.  Fixeu-vos-hi,  tanqueu  bé  les  aixetes  ! 

-  apagueu  els  llums  sempre  que  no  us  hagin  de  fer  servei.  Vigileu  quan  sortiu  de  casa  que  els  llums  estiguin 
tancats  ! 

-  els  aerosols  poden  tenir  elements  molt  perjudicials  per  a  la  capa  d'ozó.  Vigileu  quins  productes  feu  servir  í 

EL  MASNOU 


JOVENTUT 


EL  SERVEI  DE  JOVENTUT  ES 

"  MENJA  L'ESTIU  " 

Un  any  més  el  Servei  de  Joventut  de  l'Ajuntament  ha  posat  en  marxa  la  Campanya  d'estiu  adreçada  a  tots  els 
nois  i  noies  de  la  vila.  L'època  d'estiu  és  aquell  temps  de  relaxació  que,  allunyat  de  la  rutina  de  la  resta  de  l'any  i 
gràcies  al  bon  temps,  aprofitem  per  desmarcar-nos  i  omplir  el  nostre  temps  lliure  fent  allò  que  ens  ve  més  de  gust. 
L'objectiu  de  la  campanya  d'estiu  és,  precisament,  oferir  diverses  activitats  per  desenvolupar  durant  aquest  temps 
d'oci  que  estiguin  a  mig  camí  entre  el  lleure  i  la  formació. 


El  lema  "MENJA'T  L'ESTIU"  ha  servit  aquest  any  per  batejar  la  campanya  que  incloïa  diverses  ofertes  com  ara  els 
cursets  de  vela  (optimist,  windsurf.  .  .),  jocs  de  rol  i  estratègia,  fotografia  i  sortides  en  bicicleta  tot  terreny.  En  total, 
84  joves  de  la  població  han  pres  part  a  aquestos  esbarjos.  La  intenció  del  Servei  de  Joventut  és  continuar  amb 
l'organització  de  les  diverses  activitats  i  millorar,  inclús  aquesta  oferta,  amb  les  propostes  que  els  joves  hi  pugueu  fer 
arribar: 

Recorda,  el  Servei  de  Joventut  està  obert  a  tot  tipus  de  suggeriment  que  tu  puguis  fer  !  !  ! 


D'altra  banda,  dins  la  línia  de  diversificació  de  serveis  engegada  pel  Servei  de  Joventut  es  gestiona,  des  de  ja  fa 
un  temps,  la  reserva  i  adquisició  d'entrades  per  als  concerts  més  rellevants  de  música  pop  i  rock.  Els  tràmits  de 


recerca  i  adquisició  dels  tiquets  són  totalment  gratuïts, 
celebraran: 


27  d'octubre: 

EMF 

3  de  novembre: 

Emerson  Lake  and  Palmer 

4  de  novembre: 

The  Cure 

8  de  novembre: 

Siniestro  Total 

9  de  novembre: 

Extreme 

1  0  de  novembre: 

Geroge  Clinton 

1  3  de  novembre: 

Ugü  Kid  Joe 

1  9  de  novembre: 

B.  B.  King/Robert  Cray 

Si  voleu  més  informació  sobre  aquests  concerts  us 
podeu  adreçar  al  Servei  de  Joventut. 


En  aquest  sentit  us  informem  dels  propers  concerts  qLje  se 


EL  MASNOU 

CULTURA 


Actes  de  celebració  de  la  Diada  11  de  setembre 

Enguany,  el  programa  d'actes  de  celebració  de  la  Diada  Nacional  de  Catalunya  començava  el  dia  5  de  setembre  amb  l'actuació 
de  tres  grups  de  rock  de  la  vila.  A  les  9  de  la  nit  ULTIMA  OFENSIVA,  PREJUICIO,  SÒULS  i  ZORA,  entre  altres,  van  actuar  a 
l'Avinguda  Pau  Casals,  al  solar  on  s'instal.len  les  atraccions  de  la  fira  durant  els  dies  de  Festa  Major.  (Activitat  patrocinada  per 
CAPRABO). 

L'endemà,  el  diumenge  dia  6  de  setembre,  es  va  fer  la  inauguració  de  l'exposició  de  les  fotografies  que  s'havien  presentat  al 
V  CONCURS  DE  FOTOGRAFIA  DEL  MASNOU,  1  1  DE  SETEMBRE.  En  total,  aquest  any  es  van  presentar  72  fotografies,  de  les 
quals,  aquestes  que  es  reprodueixen  han  estat  les  guanyadores: 

Primer  Premi:  Marta  Aladren,  d'Alella.  Segon  Premi:  Alejandra  Guerra,  del  Masnou.  Premi  Local:  Josep  Fortea,  del  Masnou. 

Lema:  Exotisme.  Lema:  Maríale.  Lema:  Antic  i  modern. 

Titof:  Llàgrimes  a  l'India.  Titof:  Dutxa  amazònica.  Titol:  El  Casal. 


Preïm  Locd! 


El  dimecres  dia  9  de  setembre  es  va  fer  el  concert  homenatge  a  Ennc  Morera.  La  vetllada  va  començar  a  les  10  de  la  nit  i  va  ser 
a  càrrec  de  la  Mezzosoprano  Montserrat  Aparici  i  el  pianista  Andrés  Maspero.  El  concert  va  ser  un  èxit  i  el  públic  va  omplir  tot 
l'aforament  de  la  Parròquia  de  Sant  Pere.  (Activitat  patrocinada  per  CAPRABO). 

La  vigília  de  la  Diada  es  va  fer  una  ballada  de  sardanes  a  les  1  0  de  la  nit  a  càrrec  de  la  Cobla  Ciutat  de  Terrassa.  L'acte  el  va 
organitzar  l'Agrupació  Sardanista  del  Masnou  i  va  tenir  lloc  a  la  Plaça  d'Ocata. 

Finalment,  el  dia  11  es  va  fer  l'acte  commemoratiu  i  la  tradicional  ofrena  de  flors  a  la  Placa  1  1  de  setembre. 

*  X 


Pàg.  6 


EL  MASNOU 


ENSENYAMENT 


Cursos  d'Educació 
permanent  per  a 

adults  92/93. 


Nous  cursos 
i  Nova  adreça 


A  principis  d'aquest  mes  d'octubre  van  començar 
els  cursos  d'educació  permanent  per  a  adults;  el  de 
Graduat  Escolar  i  el  d'Alfabetització.  Tot  i  aixó,  si  hi  ha 
persones  interessades  encara  s'hi  poden  incorporar. 

Per  assistir  a!  curs  de  Graduat  Escolar,  només  cal 
abonar  la  matrícula  i  presentar  una  fotocòpia  dei  docu¬ 
ment  d'identitat.  Pel  que  fa  al  curs  d'Alfabetització 
d'Adults,  la  matrícula  i  les  classes  són  totalment  gratuï¬ 
tes  i  només  s'ha  de  portar  la  fotocòpia  del  document 
d'identitat. 

Els  cursos  d'educació  permanent  d'adults  els 
organitza  l'Ajuntament  de  la  vila  amb  la  col·laboració 
del  Departament  de  Benestar  Social  de  ta  Generalitat  i 
la  Diputació  de  Barcelona. 


Ja  ha  començat  ei  nou  curs  92/93  de  les  classes  de 
Català  per  a  Adults.  Els  alumnes  estan  agrupats  en  tres 
grans  blocs:  el  nivell  A  (per  entendre  i  parlar  el  català 
més  usual),  el  nivell  B  (per  tenir  coneixements  elemen¬ 
tals  de  català)  i  el  nivell  C  (per  tenir-ne  coneixements 
mitjans).  Es  fan  classes  al  matí,  a  la  tarda  i  al  vespre  de 
dilluns  a  dijous. 

D'altra  banda,  us  informem  que  el  Servei  Municipal 
de  Català  ha  canviat  la  seva  ubicació  i  que  ja  no  està  a 
l'edifici  de  la  casa  de  cultura.  La  nova  adreça  del  servei 

f 

és  al  carrer  de  Monturiol  número  5,  baixos,  al  darrera 
de  Correus. 

El  telèfon  és  el  540  22  85. 


AVISOS 


Oferta  de  places  del 
Servei  Militar  per  a 

l'any  1 993. 

Recordem  a  tots  els  joves  de  la  població  que 
hagin  de  fer  el  servei  militar  Tany  1993,  que  la  data 
límit  per  presentar  la  sol·licitud  de  destinació  i  data 
d'incorporació  és  el  dia  31  d'aquest  mes  d'octubre. 

Actualment  ja  no  es  fa  el  tradicional  sorteig  per 
decidir  les  destinacions  i  la  data  que  els  joves  s'han 
d'incorporar  a  fer  la  mili.  A  partir  d'ara  se  segueix  el 
procediment  que  estableix  la  llei  orgànica  13/1991  de 
Servei  Militar  de  31  de  desembre.  Segons  aquesta  llei, 
els  joves  poden  triar  la  destinació.  En  total  els  nois 
poden  consultar  un  catàleg  amb  50.600  places  i  poden 
escollir,  una  destinació  concreta  a  qualsevol  exèrcit, 
poden  triar  el  mes  d'incorporació  i  l'activitat  que  millor 
poden  desenvolupar.  Es  calcula  que  amb  el  nou  siste¬ 
ma,  un  de  cada  quatre  joves  podrà  fer  la  mili  segons  les 
seves  preferències.  Per  aquest  motiu  és  molt  important 
que  quan  es  rebi  el  catàleg  de  places,  s'omplin  els  dos 
impresos  i  s'enviïn  abans  del  dia  31. 

Cal  dir  també  que  per  assignar  les  destinacions, 
primer  es  cobriran  les  places  de  Canàries,  Ceuta,  Melilla 
i  les  Illes  Balears.  Els  primers  en  cobrir  les  places  seran 
els  que  havien  demanat  aquesta  destinació  i  la  resta  hi 
aniran  a  parar  per  mitjà  d'un  procés  informàtic  aleatori. 
Les  places  de  la  península  s'assignaran  en  funció  de  les 
circumstàncies  personals  del  sol·licitant,  es  tindrà  en 
compte  si  està  casat  o  té  familiars  al  seu  càrrec,  si  con¬ 
viu  amb  un  familiar  en  primer  grau  que  tingui  invalidesa, 
si  té  algun  germà  fent  el  servei  militar  o  la  prestació 
social  substitutòria,  si  compleix  els  19  anys  l'any  1993 
i  si  té  germans  que  ja  han  fet  la  mili. 


INSTAL·LACIÓ  D'ALARMES 

ALS  HABITATGES 

La  policia  del  Masnou  informa  que  totes  les 
persones  que  decideixin  instal·lar  un  sistema  d'a¬ 
larma  a  casa  seva  ho  han  de  notificar  a  la  policia 
local.  Aquesta  sol·licitud  es  fa  com  a  conseqüèn¬ 
cia  de  la  gran  quantitat  d'instal·lacions  d'aquest 
tipus  que  s'han  detectat  els  últims  temps.  La 
necessitat  de  comunicar  la  instal·lació  d'una 
alarma  se  centra  en  que,  la  policia  podrà  avisar  la 
persona  responsable  si  es  dispara  el  sistema  i  els 
propietaris  no  són  a  casa.  En  cas  contrari,  els 
agents  podran  actuar  d'ofici  o  a  instàncies  d'algú 
per  desconnectar  l'alarma,  evitant  molèsties  al 
veïnat,  no  tenint  posteriors  responsabilitats. 


AN 


Es  posa  en  coneixement  dels  mossos  nascuts  des  del 

dia  1  de  Gener  al  31  de  Desembre  de  1975  que  tenen 
l'obligació  de  presentar-se  a  aquest  Ajuntament,  Ngat. 
de  lleves,  per  a  efectuar  el  corresponent  allistament  de 
la  LLEVA  1994  (Reemplazo),  durant  el  termini  com¬ 
près  entre  el  dia  15  d'Octubre  fins  al  31  de  Desembre 
d'enguany. 

Aquells  mossos  que  no  facin  la  inscripció  durant  el 
termini  reglamentari  seran  declarats  com  a  no,  inscrits 
i  hauran  d'atendre's  a  les  sancions  que  comportin  en 
cada  cas. 

Els  mossos  que  sol·licitin  la  inscripció  a  la  "Matrícula 
IMaval"  s'han  d'inscriure  a  l'allistament  del  Municipi  de 
Residència. 

El  Masnou,  Octubre  1992 

L'ALCALDE, 


EL  MASNOU 

OMIC 


Oficina 
Municipal 
d’Informació 
al  Consumidor 

E!  Masnou 


Els  telèfons  que  comencen  per  "nou-cents". . . 

V'^oldríem  dirigir-nos,  en  aquesta  ocasió,  als  consumidors  per  alertar-los  arran  de  la  utilització  de  determinats  números  de  la 
Companyia  Telefònica  que  poden  tenir  un  cost  molt  elevat  per  a  l'usuari.  Concretament  ens  estem  referint  als  números  que  comen¬ 
cen  per  "nou-cents"  (901,  902,  903,  905  i  908)  que,  gràcies  en  bona  part,  a  l'èxit  i  difusió  que  en  el  seu  moment  van  tenir  els  900 
(que  eren  gratuïts),  el  consumidor  té  la  idea  errònia  que  aquests  altres  números  també  donen  un  servei  gratuït  o  força  econòmic. 
Per  aclarir  possibles  dubtes  exposarem  a  continuació  les  característiques  dels  números  abans  exposats. 

*  els  números  que  comencen  per  la  xifra  07  són  trucades  internacionals,  generalment  a  Austràlia,  Hong  Kong  o  els  Estats  Units.  El 
cost  aproximat  és  de  2.000  pessetes  per  trucada,  en  horari  de  tarifa  màxima. 

*  els  números  901  i  902  són  trucades  que  costen,  a  l'usuari,  com  si  fossin  urbanes  o  provincials. 

*  els  que  comencen  per  903  tenen  tarifes  especials  que  es  coneixen  com  un  "valor  afegit"  i  costen  fins  a  300  pessetes  més  per 
trucada. 


*  els  905,  freqüents  en  els  concursos  de  televisió,  tenen  un  cost  més  elevat  que  una  trucada  normal  que  pot  oscil·lar  entre  les  75  i 
les  1  72  pessetes  cada  tres  minuts. 

Cal  tenir  en  compte  que,  un  cop  efectuada  la  trucada,  per  la  Companyia  Telefònica  es  converteix  en  un  deute  en  ferm  perquè 
s'ha  utilitzat  un  servei  i  les  conseqüències  de  no  pagar-lo  poden  ser  des  de  la  tallada  del  telèfon  del  consumidor  fins  a  l'embarga¬ 
ment  de  béns.  S'ha  de  tenir  present  que  la  Companyia  Telefònica  en  cap  cas  farà  res  per  ajudar  l'usuari,  possiblement  despistat  i 
confós,  i  que  exercirà  tots  els  seus  drets  a  l'hora  de  cobrar  ei  deute.  Les  possibilitats  d'aconseguir  una  solució  amistosa  són 
gairebé  nul·les  i  les  reclamacions  no  existeixen. 


Tot  i  que  és  òbvia  la  responsabilitat  de  l'usuari  a  l'hora  d'utilitzar  un  dels  serveis  que  ofereixen  els  "nou-cents",  és  necessari  que 
el  consumidor  tingui  tota  la  informació  i  sàpiga  com  pot  afectar  l'economia  familiar  una  factura  milionària  del  telèfon.  Per  saber  què 
pot  representar  l'ús  indiscriminat  dels  serveis  que  s'ofereixen  a  través  dels  mitjans  de  comunicació  (premsa,  ràdio,  televisió  i, 
sobretot,  a  les  "revistes  del  cor ")  hi  ha  tres  elements  indispensables  que  haurien  de  figurar  a  tota  la  publicitat: 

*  la  identificació  de  l'empresa  que  ofereix  el  servei  telefònic. 

*  que  quedi  ben  clar  que  són  trucades  amb  un  cost  molt  superior  a  les  trucades  normals. 


* 


que  s'especifiqui  quina  és  la  durada  en  temps  real  de  l'enregistrament  que  s'escoltarà.  Que  quedi  clar  quin  és  el  cost  unitari  de  tot 
l'enregistrament,  no  per  fraccions  de  5  o  30  segons,  sinó  incloent-hi  la  publicitat  que  encara  fa  més  llarga  la  trucada. 


Tots  aquests  elements  que  no  apareixen  a  la  publicitat  del  servei  demostren  que  les  empreses  que  hi  ha  al  darrera  tracten 
d'enganyar  el  possible  client  o,  com  a  mínim,  nc  li  diuen  tota  la  veritat.  També  hem  de  fixar-nos  en  l'actitud  de  la  Companyia  Tele¬ 
fònica,  empresa  en  règim  de  monopoli,  que  és  evident  que  és  conscient  del  greu  perjudici  que  comporta  la  manca  d'informació  que 
tenen  els  usuaris.  Tot  i  això,  la  Telefònica  descarrega  les  responsabilitats  en  les  empreses  que  cedeixen  el  seu  nom  o  ofereixen  els 
serveis.  Tampoc  no  podem  oblidar  que  és  la  mateixa  Telefònica  qui  té  uns  beneficis  econòmics  molt  importants  per  a  la  facturació 
d'aquest  tipus  de  trucades,  guanys  que  comparteix  amb  les  firmes  que  porten  endavant  el  negoci. 


Dos  exemples  ens  ho  acabaran  d'aclarir;  una  família  descobreix  que  un  dels  fills  s'havia  acostumat  a  trucar  al  "party  line" 
(número  que  estableix  una  connexió  múltiple  entre  diferents  persones,  per  via  telefònica,  per  parlar  de  qualsevol  tema).  A  final  de 
mes  els  va  arribar  una  factura  de  1  20.000  pessetes.  Pitjor  va  ser  el  cas  d'una  dona  que  cada  dia  trucava  a  un  dels  números  del  ta¬ 
rot  telefònic  (l'horòscop).  El  número  començava  per  les  xifres  07  (trucada  internacional)  i  a  final  de  mes  li  va  arribar  una  factura  de 
Telefònica  d'un  milió  de  pessetes.  L'usuària  no  pot  pagar  aquesta  xifra  i  en  aquests  moments  està  amenaçada  d'embargament  dels 
seus  béns. 


Per  acabar,  doncs,  només  recordar  que  és  evident  que  ens  trobem  en  una  situació  de  lliure  mercat  i  que  tothom  pot  fer  l'ús  que 
cregui  convenient  del  servei  telefònic  però  és  molt  important  que  abans  d'utilitzar  un  determinat  servei,  el  consumidor  tingui  tota  la 
informació  de  les  repercussions  que  això  li  pot  comportar.  D'altra  banda,  diverses  entitats  i  associacions  ja  han  denunciat  aquest 
negoci  dels  números  "nou-cents "  davant  les  autoritats  competents  i  algunes  empreses  han  demanat  bloquejar  les  trucades  que 
comencin  per  aquestes  xifres. 


// 


DÓNA'N  UNA  MICA  .  . 


La  tranfusió  de  sang  o  dels  seus  derivats  és  part  imprescindible  en  l'assistència  sanitària  actual.  La  creació  de  les  unitats  de 
medicina  intensiva,  les  necessitats  d'alguns  malalts  abans  irrecuperables,  els  trasplantaments  d'òrgans  i  també  t'augment  dels 
accidents  han  provocat  una  demanda  creixent  de  sang  i  els  seus  derivats. 

La  sang  recorre  l'organisme  transportant  els  elements  necessaris  perquè  tots  els  teixits  puguin  realitzar  les  seves  funcions 
vitals  però  aquesta  sang  NO  ES  POT  FABRICAR.  L'única  solució  per  a  disposar  de  prou  recursos  és  la  donació  voluntària  i  altruista. 
Pot  fer  donació  de  sang  qualsevol  persona  que  tingui  entre  1  8  i  65  anys,  estigui  bé  de  salut  i  pesi  més  de  50  quilos. 

Els  bancs  de  sang  vetllen  per  a  la  seguretat  tant  del  receptor  com  també  del  donant  i  és  per  això  que  sempre,  abans  i  després 
de  la  donació,  es  realitzen  una  sèrie  de  proves.  Quan  una  bossa  arriba  al  banc  de  sang,  es  fracciona  en  els  seus  components 
(hematies,  plaquetes,  plasma)  i  se  sotmet  a  diverses  anàlisis.  Un  cop  se  superen  aquestes  comprovacions,  la  sang  i  els  derivats  són 
emmagatzemats  i  queden  a  punt  per  quan  calgui  fer  alguna  transfusió.  Els  resultats  de  les  anàlisis  de  la  sang  es  fan  arribar  al 
donant. 

L'acte  de  donació  de  sang  és  molt  senzill,  lliure  i  individual  i,  a  la  vegada,  s'ha  d'entendre,  des  d'un  punt  de  vista  més  genèric, 
com  una  demostració  de  civisme  col·lectiu. 


Des  del  Departament  de  Sanitat  de  l'Ajuntament  us  encoratgem  perquè  acudiu  a  donar  sang,  a  la  nostra  població,  els 

-  24  d'octubre,  al  Centre  Obert  de  Maricel,  a  la  Plaça  Ramon  i  Cajal,  de  9,30  a  1  3,30  del  matí. 

-  25  d'octubre,  al  local  de  l'ONCE,  a  la  Plaça  de  la  Llibertat,  de  9,30  a  1  3,30  del  matí. 

PENSA-HI,  DÓNA'N  UNA  MICA  ! 


dies; 

EL  MASNOU 


Horari  de  visites  de  Tequip  de 
Govern  de  rAjuntament  (CiU) 


Alcalde: 

-  Sr.  Josep  Azuara  i  Gonzàlez 
Visita  diària  a  concertar 

Governació; 

-  Sr.  Manà  Aran 

Dimarts  de  1  9  a  20  hores. 

Serveis  Municipals: 

-  Sr.  Josep  Lluís  Montes 

Dimarts  i  divenckes  de  8  a  10  hores. 

Cultura  I  Espcrt: 

-  Sra  Anna  Mana  Mora 

Dimecres  i  divendres  de  9  a  11  hores. 

Hisenda: 

-  Sr  Josep  Puig 

Dilluns,  dimecres  i  divendres  de  10  a  12  hores. 

I 

Obres  i  Urbanisme: 

-  Sr.  Rafael  Mínguez 

Dilluns  I  dimecres  de  10a  12  hores 

Sanitat  t  Benestar  Social 

-  Sr  Josep  Mana  Cuartero 
Dimecres  de  9  a  1  1  hores, 

Ensenyament: 

-  Srta.  Assurrifíta  Vilar 
Dijous  de  9  a  11  hores 

Medi  Ambient. 

-  Sr  Tomàs  J  Pérez 
Dimarts  de  9  a  10  hores 
Dijous  de  18a  19  hores 

•  Per  concertar  Ljna  entrevista, 
trucant  al  telèfon:  542  47  00 


s'ha  de  demanar  hora  arrib  antelació 


Horari  de  visita  del  Grup  Municipal 

Socialista  (PSC) 


de  20  a  21  hores,  a  la  Sala  de 


-  Atenciü  al  ciutadà  els  Dimarts 
Consellers  de  l'Ajuníament: 

-  Sr  Eladi  Torres  i  Gonzàlez, 

Presidència  i  Governacio. 

-  Sra  Genoveva  Andreu  i  Lahoz, 

Sanitat,  Serveis  Socials  i  ConsLim 

-  Sr  Ricard  Villarrubia  i  Gonzàtez-Redondo, 

Cultura,  Ensenyament,  Joventut  i  Esports 

-  Sr.  Manel  Ciaville  i  Inglés, 

Urbanisme  i  Obres  PubhqLies 

-  Sr  Eduard  Alfaro  i  Sanz, 

Hisenda  i  Administració 

Cal  concertar  les  visites,  de  dilluns  a  divendres,  als  telèfons 

542  47  00,  de  9  a  15  hores,  i  540  4  1  08,  de  1  8  a  2  1  hores. 

Horari  de  visita  del  Grup  Municipal 
d'Iniciativa  per  Catalunya  (IC) 

-  Sr  Jordi  Serra  i  Vigil. 

Visites  concertades:  dilluns  de  3  a  4  de  la  tarda. 

divendres  de  1  0  a  1  1  del  matí 


Horari  de  visita  del  Grup  Municipal 

d'Esquerra  Republicana 
de  Catalunya  (ERC) 

-  Sr.  Joan  Llansó  i  Estrada. 

Visites:  divendres  de  6,30  a  8,30  del  vespre. 


Horari  de  visita  del  Grup  Municipal 

del  partit  Popular  (PP) 

-  Sr.  Ennque  Vàzquez  i  Arenosa. 

Visites:  dimecres  de  4  a  5  de  la  tarda. 

Guia  Telefònica 

Serveis  públics  generals: 

NOU  TELÈFON  DE  LES  OFICINES  DE 


L'AJUNTAMENT 


542  47  00 


Serveis  de  Manteniment,  Escombraries 


i  Neteja  de  carrers  . .  555  09  02 

Placa  Mercat .  555  10  35 


Correus  i  Telègrafs 
Notaria . 


4  I  t  ■  h 


»  V  P 


555  09  96 
540  20  1  1 


FECSA . 

FECSA  Avaries 
Hidroelèctrica  . 


Hidroelèctrica  Avaries 
Catalana  de  Gas 


Serveis  d'aigues . ■ .  555  06  28 

555  13  07 

.  389  42  54 

.  399  64  64 

.  752  43  05 

.  796  02  00 

.  389  01  50 

.  310  63  04 

.  798  07  00 

.  555  86  86 

.  555  07  13 

790  15  55 
540  35  65 
.....  464  31  00 


Catalana  de  Gas  Avaries. 
Telefònica . 


Oficina  Municipal  del  Consumidor 
Jutjat  de  Pau . 


Serveis  Mortuoris 


Butà  .  .  .  . 


Urgències 

Ambulàncies  . 


555  21  21 


Centre  d  Urgències  S.S .  555  70  61 

Lloc  de  Socors .  555  18  20 


Policia  Municipal 
Guàrdia  Civil  .  .  . 


Bombers  de  Badalona 
Taxis  . 


092 
555  02  53 
388  00  80 
540  33  18 


NECROLÒGIQUES 


JULIOL  1992 

Josep  Vila  Palau 
Aurèlia  Hernàndez  Garrudo 
Rosa  Millet  Sensat 
Ange!  Garrido  Herreros 
Victorià  Torres  Abad 
Miquel  Ventura  Cané 
Àngela  Porto  Fernàndez 
Rosa  Busquí  Sanjuan 
Alfons  Guerrero  Cubero 
Sotero  Calvo  Laredo 
Joan  Campa  no  Bolinches 


AGOST  1992 

M  ‘  Augusta  Fernàndez  Camas 
Salvador  Torrel  Boquet 
Benita  Alba  Esteban 
Andrea  Correa  Berrocal 
León  Martínez  Martínez 
Josep  Fàbregas  Colomé 
Francesc  Freixa  Casas 
Fidela  Fabregas  Isern 
Aureli  Muns  Castells 
Feiicià  Olivé  Casajuana 
Felip  Medina  Sànchez 
Isabel  Sampietro  Falceto 
M  '  Àngels  Vergara  López 
Francesc  Capellàn  Sànchez 


SETEMBRE  1992 

Antònia  Llort  Civit 
Toribia  Palmira  Soler  Solé 
Francesca  Suàrez  Casera 
Rufí  Vasco  Murillo 
Rita  Poch  Bertran 
Josefa  Rodríguez  Sayans 
Francesc  Abelló  Miret 
Mana  Lluïsa  Sànchez  Gómez 
Rafel  Delgado  Duran 
Josep  Mana  Ribas  Asensio 

r 

Joaquim  Domínguez  Alvarez 


